3. Deklaratiivselt sotsialismilt kapitalismile üleminekuühiskonna tingimustes puudusid riiklikel ja omavalitsusstruktuuridel vahendid Seltsi ja tema Fondi suuremate kavade toetamiseks. Fond on toetanud seltsi ettevõtmisi:  - hariduspäevad, konverentsid, seminarid, töötoad, suvekoolid;  - rahvuskultuuri tähtsündmuste ja aastapäevade korraldamine;  - ajakirja "Forseliuse Sõnumid"  väljaandmine (numbrid 1-13, á 100 lk + värvitahvlid), B. G. Forseliuse Seltsi Toimetised koos õpilastööde alasarjaga Studia Forseliana, sari B. G. Forseliuse Seltsi Raamat jne.  Selts ja Fond korraldavad õpireise ja reisikoolitusi.  Selts on tunnustanud aumärkide ja tunnustuskirjadega, sh kolme tähtpäevamedaliga (Eesti rahvakool 300, Eesti koorilaul 200, Wastne Testament 1686) enam kui 500 isiku tööd kodanikuühiskonna hüvanguks.  Laureaatide seas on Rootsi kuningas Carl XVI Gustaf, Rootsi  Instituudi osakonnajuhataja Hans Lepp, EV President Arnold Rüütel, Stockholmi Ülikooli prof Aleksander Loit, prof Rein Veidemann, ühiskonnategelane Peeter Olesk ... (www.forselius.ee/Statuudid ja laureaadid; Forseliuse Sõnumid 1-12).